
50 DR 30.11.2005 

 

Setakat ini untuk menyediakan gelanggang permainan dan padang permainan 
di luar bandar diserahkan kepada pihak Kementerian Kemajuan Luar Bandar dan 
Wilayah dan juga untuk menyediakan gelanggang permainan diserahkan kepada 
Majlis-majlis Daerah.  Ini menimbulkan masalah sebab pihak Kementerian Kemajuan 
Luar Bandar dan Wilayah biasanya akan menumpukan lebih perhatian kepada projek-
projek pembangunan fizikal yang lain seperti jalan raya, projek jalan kampung, api, air 
dan sebagainya.  Saya harap pihak kementerian mengambil alih tugas untuk membina 
padang-padang bola, untuk membina gelanggang-gelanggang sukan yang selama ini 
dipegang oleh pihak kementerian-kementerian lain.   

Saya juga ingin menyentuh tentang kompleks sukan yang diumumkan oleh 
pihak kementerian iaitu setiap DUN akan diberikan kompleks sukan masing-masing.  
Saya sependapat dengan rakan saya daripada Yang Berhormat Larut bahawa dari segi 
praktikalnya kita perlu melihat kembali adakah perlu DUN mempunyai kompleks-
kompleks sukan sendiri ataupun kita perbanyakan padang-padang bola dan juga 
gelanggang-gelanggang permainan seperti badminton, gelanggang takraw dan 
sebagainya.  Ini lebih dirasai oleh ramai pihak kalau kita buat perkara seperti ini kerana 
jika didirikan kompleks sukan bernilai RM2 juta atau RM2.5 juta tadi masalah yang akan 
timbul ialah dari segi masalah penjagaan, masalah maintenance.   

Saya sendiri, selaku Pengerusi Kompleks Sukan Negara Bukit Jalil tahu 
bahawa maintenance merupakan satu masalah yang paling besar di dalam menjaga 
stadium.  Stadium Bukit Jalil membelanjakan RM1 juta sebulan untuk maintenance.  
Dan bagaimanakah kompleks-kompleks sukan yang dibina tadi akan dijaga dengan dan 
dijaga dengan baik?  Siapakah yang akan menjaga, siapa yang akan memberi bantuan 
untuk maintain, untuk menjaga kompleks-kompleks sukan itu?  Adakah pihak Majlis 
Daerah?  Adakah kompleks sukan ini diserahkan kepada Majlis Daerah?  Ataupun 
dibentuk satu badan yang akan menjaga kompleks sukan ini?  Kalau satu badan 
ditugaskan untuk menjaga kompleks ini.. 

 Tuan Pengerusi [Datuk Lim Si Cheng]:  Yang Berhormat, Yang Berhormat 
bagi Batu Pahat. 

 Datuk Ismail Sabri bin Yaakob:  Saya habiskan dulu.  Kalau satu badan 
dilantik untuk menjaga kompleks sukan ini, bagaimana mereka nak mencari kewangan 
untuk maintain kompleks-kompleks sukan ini.  Adakah diberi sewa?  Jika diberi sewa, 
bermakna belia-belia daripada kampung yang saudara Yang Berhormat bagi Kota 
Bharu sebut tadi tidak ada kewangannya, bagaimana pula mereka nak menyewa 
kompleks-kompleks sukan ini?  Akhirnya, kompleks sukan ini tidak akan disewa oleh 
golongan-golongan belia dan pada masa yang sama, masalah maintenance akan 
menjadi satu masalah dan akhirnya jadilah kompleks ini gajah putih yang tidak akan 
disewa oleh sesiapa.  Okey, Yang Berhormat bagi Batu Pahat.  

 Dr. Junaidy bin Abdul Wahab: Terima kasih Tuan Pengerusi.  Terima kasih 
Yang Berhormat bagi Bera.  Saya cuma nak minta penjelasan yang diutarakan oleh 
Yang Berhormat tadi, adakah Yang Berhormat ingin mencadangkan kepada pihak 
kementerian supaya membatalkan semua cadangan untuk membina kompleks 
tersebut.  Kalau katakan nak membatal bagaimana janji-janji yang telah dibuat yang 
dinyatakan di dalam kawasan-kawasan yang telah diberitahu dekat kawasan kita. 

 Datuk Ismail Sabri bin Yaakob:  Kita mungkin.  Saya tidak katakan kita batal 
dari segi kewangan tadi.  Mungkin kita boleh convert.  Boleh kita ubah.  Katakan RM2 
juta, RM2.5 juta.  Nak diberi-beri satu-satu DUN.  Saya ada tiga DUN.  Saya mungkin 
dapat RM7.5 juta.  Beri duit kepada kita untuk kita bina padang-padang bola dan 
gelanggang-gelanggang permainan badminton, takraw dan apa sahaja di kampung-
kampung.  Duit tadi kita tak payah bina kompleks, kita buat gelanggang-gelanggang 
yang boleh dibuat untuk menyeluruh kepada semua kumpulan-kumpulan sasar belia.  
Lebih banyak. 

 Tuan Pengerusi [Datuk Lim Si Cheng]:  Yang Berhormat, Yang Berhormat 
bagi Jerai bangun. 

 Dato’ Paduka Haji Badruddin bin Amiruldin: Saya monitor daripada luar, 
dan saya dapati pandangan Yang Berhormat bagi Bera itu agak logik dan munasabah.  
[Disorak].   

 Tuan Pengerusi [Datuk Lim Si Cheng]:  Yang Berhormat, pada 
permulaannya bolehkah Yang Berhormat bagitahu apa yang dia sampaikan? 



Setakat ini untuk menyediakan gelanggang permainan dan padang permainan di luar bandar diserahkan kepada pihak Kementerian Kemajuan Luar Bandar dan Wilayah dan juga untuk menyediakan gelanggang permainan diserahkan kepada Majlis-majlis Daerah. Ini menimbulkan masalah sebab pihak Kementerian Kemajuan Luar Bandar dan Wilayah biasanya akan menumpukan lebih perhatian kepada projek- projek pembangunan fizikal yang lain seperti jalan raya, projek jalan kampung, api, air dan sebagainya. Saya harap pihak kementerian mengambil alih tugas untuk membina padang-padang bola, untuk membina gelanggang-gelanggang sukan yang selama ini dipegang oleh pihak kementerian-kementerian lain. Saya juga ingin menyentuh tentang kompleks sukan yang diumumkan oleh pihak kementerian iaitu setiap DUN akan diberikan kompleks sukan masing-masing. Saya sependapat dengan rakan saya daripada Yang Berhormat Larut bahawa dari segi praktikalnya kita perlu melihat kembali adakah perlu DUN mempunyai kompleks- kompleks sukan sendiri ataupun kita perbanyakan padang-padang bola dan juga gelanggang-gelanggang permainan seperti badminton, gelanggang takraw dan sebagainya. Ini lebih dirasai oleh ramai pihak kalau kita buat perkara seperti ini kerana jika didirikan kompleks sukan bernilai RM2 juta atau RM2.5 juta tadi masalah yang akan timbul ialah dari segi masalah penjagaan, masalah maintenance. Saya sendiri, selaku Pengerusi Kompleks Sukan Negara Bukit Jalil tahu bahawa maintenance merupakan satu masalah yang paling besar di dalam menjaga stadium. Stadium Bukit Jalil membelanjakan RM1 juta sebulan untuk maintenance. Dan bagaimanakah kompleks-kompleks sukan yang dibina tadi akan dijaga dengan dan dijaga dengan baik? Siapakah yang akan menjaga, siapa yang akan memberi bantuan untuk maintain, untuk menjaga kompleks-kompleks sukan itu? Adakah pihak Majlis Daerah? Adakah kompleks sukan ini diserahkan kepada Majlis Daerah? Ataupun dibentuk satu badan yang akan menjaga kompleks sukan ini? Kalau satu badan ditugaskan untuk menjaga kompleks ini.. Tuan Pengerusi [Datuk Lim Si Cheng]: Yang Berhormat, Yang Berhormat bagi Batu Pahat. Datuk Ismail Sabri bin Yaakob: Saya habiskan dulu. Kalau satu badan dilantik untuk menjaga kompleks sukan ini, bagaimana mereka nak mencari kewangan untuk maintain kompleks-kompleks sukan ini. Adakah diberi sewa? Jika diberi sewa, bermakna belia-belia daripada kampung yang saudara Yang Berhormat bagi Kota Bharu sebut tadi tidak ada kewangannya, bagaimana pula mereka nak menyewa kompleks-kompleks sukan ini? Akhirnya, kompleks sukan ini tidak akan disewa oleh golongan-golongan belia dan pada masa yang sama, masalah maintenance akan menjadi satu masalah dan akhirnya jadilah kompleks ini gajah putih yang tidak akan disewa oleh sesiapa. Okey, Yang Berhormat bagi Batu Pahat. Dr. Junaidy bin Abdul Wahab: Terima kasih Tuan Pengerusi. Terima kasih Yang Berhormat bagi Bera. Saya cuma nak minta penjelasan yang diutarakan oleh Yang Berhormat tadi, adakah Yang Berhormat ingin mencadangkan kepada pihak kementerian supaya membatalkan semua cadangan untuk membina kompleks tersebut. Kalau katakan nak membatal bagaimana janji-janji yang telah dibuat yang dinyatakan di dalam kawasan-kawasan yang telah diberitahu dekat kawasan kita. Datuk Ismail Sabri bin Yaakob: Kita mungkin. Saya tidak katakan kita batal dari segi kewangan tadi. Mungkin kita boleh convert. Boleh kita ubah. Katakan RM2 juta, RM2.5 juta. Nak diberi-beri satu-satu DUN. Saya ada tiga DUN. Saya mungkin dapat RM7.5 juta. Beri duit kepada kita untuk kita bina padang-padang bola dan gelanggang-gelanggang permainan badminton, takraw dan apa sahaja di kampung- kampung. Duit tadi kita tak payah bina kompleks, kita buat gelanggang-gelanggang yang boleh dibuat untuk menyeluruh kepada semua kumpulan-kumpulan sasar belia. Lebih banyak. Tuan Pengerusi [Datuk Lim Si Cheng]: Yang Berhormat, Yang Berhormat bagi Jerai bangun. Dato' Paduka Haji Badruddin bin Amiruldin: Saya monitor daripada luar, dan saya dapati pandangan Yang Berhormat bagi Bera itu agak logik dan munasabah. [Disorak]. Tuan Pengerusi [Datuk Lim Si Cheng]: Yang Berhormat, pada permulaannya bolehkah Yang Berhormat bagitahu apa yang dia sampaikan?.